ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 ต.ค. 2558

สรุปภาวะตลาดภาคเช้า : SET เผชิญแรงขาย – SET กลับลงมาเคลื่อนไหวบริเวณกรอบล่างอีกครั้ง ตามภาพรวมที่เคลื่อนไหว Sideway ระหว่าง 1412-1430 จุด ด้วยแรงขายในกลุ่มหลักทั้ง แบงก์ และพลังงาน สร้าง Sentiment เชิงลบให้กับตลาด รวมถึงหุ้นขนาดกลางและเล็กที่ขึ้นโดดเด่น มีแรงขายทำกำไรออกมาบ้าง ก็ไม่ได้แปลกแต่อย่างใด นอกนั้นยังไม่มีปัจจัยกำหนดทิศทางตลาดนัก ทั้งนี้ SET ปิดตลาดภาคเช้าที่ระดับ 1414.65 จุด -9.40 จุด ด้วยมูลค่าซื้อขายเพิ่มขึ้นมาที่ระดับ 2.6 หมื่นลบ. กลุ่มหลัก แบงก์ และพลังงาน กดดันตลาด ปิดลบ -1.3% และ -0.7% ตามลำดับ ส่วน ICT ปิดลบเล็กน้อย -0.2% ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: คาดทรงๆ บริเวณกรอบล่าง 1412-1410 จุด และมองไปถึงในทางฟื้นตัว หากมีแรงซื้อกลับในหุ้น SCC ซึ่งจะประกาศงบฯ ช่วงพักกลางวันนี้ (ในขณะที่จัดทำบทวิเคราะห์ฉบับนี้ SCC ยังไม่ประกาศงบฯ) แม้กำไรชะลอตัว แต่มองราคาสะท้อนปัจจัยลบนี้แล้ว ขณะที่ Q4/58 และปีหน้ากำไรมีการเติบโตต่อเนื่อง ส่วนผลประชุมเฟดคืนนี้ จะมีอิทธิพลต่อตลาดภูมิภาคและ SET ในวันพรุ่งนี้ กลยุทธ์ ซื้อขายเก็งกำไร โดยมีจุดลดพอร์ต หาก SET ต่ำกว่า 1412 จุด ทั้งนี้ หุ้นแนะนำตามสัญญาณเทคนิค ได้แก่ LIVE (รับ 0.76 ต้าน 0.82 Cut 0.74) และ NDR (รับ 4.76 ต้าน 5.10 Cut 4.66)